Awali

Awali (arabisk: نهر الأولي, Nahr al-Awalī) er en helårig elv i det sørlige Libanon. I antikken ble den kalt Asclepius. Elva er 48 km lang og springer ut fra Nihafjellet og Baroukfjellet fra en høyde på 1 492 meter over havet. Awali har to sideelver, Barouk og Aaray. Awali blir også kalt Bisri i det øvre løpet. Elva flyter nedover vestsiden av Libanonfjellene og ut i Middelhavet. Awali har en middelvannføring på 10,1625 kubikkmeter i sekundet og drenerer et område som dekker 294 kvadratkilometer.

Referanser 

Elver i Libanon
Nedbørfelt til Middelhavet